open-index/open-wikipedia-markdown huggingface dataset:
Nyons

**Nyons** on kunta Ranskassa Drômen departementissa Auvergne-Rhône-Alpesin alueella. Se sijaitsee Eyguesjoen varrella, noin 90 kilometriä Valencen kaupungista etelään. Nyons on Drômen aliprefektuuri.

Nyons on keskiaikainen kaupunki. 1300-luvun alkuun saakka se oli Montaubanin ja Mévouillonin paronien hallinnassa. 1300-luvun alussa paronit joutuivat Viennoisin dauphinin vallan alle. Vuonna 1337 Nyonsille myönnettiin peruskirja, joka myönsi kaupungille ja sen asukkaille laajat vapaudet. Dauphinén provinssin myynti Ranskan kruunulle vuonna 1349 ei muuttanut mitään näissä etuoikeuksissa, paitsi tuomioistuimen menettämisen.

1300-luku oli kaupungille vaurastumisen aikaa. Tuolloin, vuosina 1341–1409, rakennettiin 43 metriä pitkä romaaninen silta, josta on tullut kaupungin symboli. Se luokiteltiin historialliseksi muistomerkiksi vuonna 1925. Toinen kaupungin symboleista on noin vuonna 1280 Montaubanin paronittaren rakennuttama Tour Randonne. Vuonna 1863 torni vihittiin kappeliksi, ja sen huipulle pystytettiin 3,50 metriä korkea Neitsyt Maria -patsas. Kaupungin keskiaikaisista muureista on enää jäljellä Saint Jacquesin -portti, jonka kautta pääsee Place des Arcades -aukiolle.


Tiedosto:Pont roman nyons.jpg|Nyons'n romaaninen silta
Tiedosto:Tour randonne nyons.JPG|Tour Randonne
Tiedosto:Nyons - Porte Saint Jacques.jpg|Saint Jacquesin -portti


## Tunnettuja kuntalaisia
* Joseph Roumanille (1818-1891), runoilija
* Georges Colomb (1856-1945), professori
* René Barjavel (1911-1985), kirjailija ja toimittaja

## Lähteet

## Aiheesta muualla
Emery Worldwiden lento 17

**Emery Worldwiden lento 17** oli Emery Worldwiden rahtilento Kalifornian Sacramento-Matherin lentoasemalta Ohion Daytonin kansainväliselle lentoasemalle. Lennolla 16. helmikuuta 2000 käytetty Douglas DC-8-71F syöksyi maahan pian lentoonlähdön jälkeen.

Lento 17 nousi lentoaseman kiitotieltä 22L, ja miehistö ilmoitti lennonjohtoon koneen tasapaino-ongelmista. Lentokone kuljetti vaatteita, vaihteistonestettä ja hieman autojen turvatyynyjen aktivoimiseen tarkoitettuja sulakkeita. Kone syöksyi hetken päästä vasen puoli alempana maahan ja sytytti 100–200 autoa tuleen. Kaikki kolme miehistön jäsentä kuolivat turmassa.

## Lähteet
Arttu Tuhkala

**Arttu Tuhkala** (s. 7. elokuuta 2005 Oulu) on suomalainen jääkiekkopuolustaja, joka pelaa SM-liigajoukkue Turun Palloseurassa. Tuhkala laukoo oikealta.

## Ura
### Seuraura
Tuhkala on Oulun Kärppien kasvatti. Hän pelasi kaudella 2019–2020 myös Haukiputaan Ahmojen ja Kärppien C-nuorten yhdistelmäjoukkueessa. Kaudella 2022–2023 Tuhkala oli tehoilla 6+23=29 Kärppien U18-joukkueen eniten maaleja tehnyt puolustaja ja hän jakoi U18 SM-sarjan puolustajien pistepörssin yhdeksännen sijan Sportin Santeri Kuusiston ja Tuton Valtteri Laineen kanssa. Tuhkala voitti kauden päätteeksi U18 Suomen-mestaruuden.

Kaudeksi 2023–2024 Tuhkala siirtyi Ruotsiin Luulajan alle 20-vuotiaiden joukkueeseen. Hän oli viidellä osumallaan joukkueen eniten maaleja tehnyt puolustaja. Tuhkala debytoi myös Luulajan SHL-joukkueessa, jossa hän pelasi ensimmäisen ja kauden ainoaksi jääneen ottelunsa 30. tammikuuta 2024 vieraissa Växjö Lakersiä vastaan. Tuhkala merkittiin Luulajan seitsemänneksi puolustajaksi. Hän sai ottelussa jääaikaa lopulta vain 41 sekuntia.

Elokuussa 2024 Luulaja lainasi Tuhkalan alustavasti kahden harjoitusottelun ajaksi Ruotsin toiseksi korkeimmalle sarjatasolle HockeyAllsvenskan-joukkue Östersundiin. Kauden 2024–2025 kynnyksellä syyskuussa Luulaja kutsui hänet kuitenkin takaisin vahvuuteensa, kun Oskari Laaksonen joutui sivuun. Tuhkala aloitti sarjakautensa seuran alle 20-vuotiaiden joukkueessa, jossa hän pelasi suurimman osan runkosarjastaan. Tuhkala pelasi SHL:ssä 21 runkosarjaottelua tehden yhden syöttöpisteen ja kymmenen pudotuspeliottelua ilman tehopisteitä. Hän voitti kauden päätteeksi Ruotsin-mestaruuden. Tammikuussa 2025 Luulaja lainasi Tuhkalan toistaiseksi voimassa olevalla sopimuksella Allsvenskan-joukkue Tingsrydiin, jossa hän paikkasi Christian Bullin loukkaantumista. Tuhkala pelasi siellä 11 runkosarjaottelua tehopistein 1+2=3.

Kaudeksi 2025–2026 Tuhkala siirtyi kaksivuotisella sopimuksella SM-liigajoukkue Turun Palloseuraan. Hän teki ensimmäisen pääsarjamaalinsa 15. marraskuuta 2025 vieraissa Porin Ässiä vastaan. Tuhkala pelasi SM-liigassa kauden aikana 49 runkosarjaottelua tehopistein 4+6=10.

### Maajoukkueura

Tuhkala pelasi alle 20-vuotiaiden MM-kilpailuissa vuonna 2025 ja voitti Suomen joukkueessa hopeaa. Yhteensä hän on pelannut 23 nuorten maaottelua.

## Tilastot

## Lähteet
*
*
*

### Viitteet
Emery Worldwide

**Emery Worldwide** oli yhdysvaltalainen rahtilentoyhtiö, jonka solmukohtana toimi Daytonin kansainvälinen lentoasema Ohiossa. Se aloitti lennot vuonna 1981 ja lopetti ne joulukuussa 2001.

## Laivasto

Lähde: 

## Onnettomuuksia
* Emery Worldwiden lento 17

## Lähteet
Adrian Burgess

**Adrian Burgess** (s. 18. heinäkuuta 1969) on brittiläinen Team 18 -autourheilutallin tallipäällikkö.

Burgess toimi Formula 1 -talli Jordanin urheilujohtajana kaudella 2005 Kanadan GP:stä eteenpäin korvaten tehtävässään Trevor Carlinin.

## Lähteet
Bolesław Woytowicz

**Bolesław Woytowicz** (5. joulukuuta 1899 Dunajivtsi – 11. heinäkuuta 1980 Katowice) oli puolalainen säveltäjä ja pianisti.

Woytowicz suoritti yliopisto-opinnot Kiovassa slaavilaisessa filologiassa sekä Varsovassa matematiikassa ja oikeustieteessä. Vuosina 1920–1924 hän sai pianonsoiton opetusta Aleksander Michałowskilta Varsovassa. Sävellystä hänelle opettivat Felicjan Szopski ja Witold Maliszewski. Vuosina 1929–1932 Woytowicz oli Nadia Boulangerin oppilaana Pariisissa. Hän aloitti säännöllisen konsertoimisen Puolassa ja ulkomailla vuonna 1924. Hän teki esiintymisiä Ranskassa, Tšekkoslovakiassa, Itävallassa, Saksassa, Sveitsissä, Italiassa, Baltiassa, Alankomaissa, Englannissa ja Yhdysvalloissa. Woytowicz osallistui ensimmäiseen Chopin-pianokilpailuun Varsovassa vuonna 1927 ja sai siellä kunniamaininnan. Vuonna 1932 hänelle myönnettiin Kronenbergin sävellyskilpailussa toinen palkinto pianokonsertosta.

Woytowicz opetti pianonsoittoa ja musiikin teoriaa Varsovan musiikkikorkeakoulussa vuosina 1924–1939. Hän pyöritti toisen maailmansodan aikana Varsovan Salon Sztuki -kahvilaa, jossa pidettiin kamarimusiikki- ja soolokonsertteja. Esiintyjiin kuuluivat Eugenia Umińska, Irena Dubiska, Witold Lutosławski, Andrzej Panufnik, Zbigniew Drzewiecki, Paweł Lewiecki, Ewa Bandrowska-Turska, Vittoria Calma, Ada Sari ja Adam Didur. Toisen maailmansodan jälkeen Woytowicz jatkoi pianonsoiton ja sävellyksen opettamista Katowicessa, Varsovassa ja Krakovassa. Hän istui useiden kansainvälisten pianokilpailujen tuomaristoissa eri maissa. Woytowiczin oppilaita olivat Urszula Mitręga, Zofia Owińska, Irena Protasewicz, Monika Sikora-Wojtacha, Maria Szraiber, Zbigniew Śliwiński, Tadeusz Baird, Wojciech Kilar, Witold Szalonek, Józef Świder, Romuald Twardowski ja Peter Paul Koprowski.

Woytowicz sai urallaan monia palkintoja ja tunnustuksia, kuten Jälleensyntyneen Puolan ritarikunnan upseerin ristin.

## Lähteet
Brennan Othmann

**Brennan Othmann** (s. 5. tammikuuta 2003 Pickering, Ontario, Kanada) on kanadalainen jääkiekkoilija, joka edustaa NHL-joukkue Calgary Flamesin organisaatiota. Hänen pelipaikkansa on vasen laitahyökkääjä ja hän laukoo vasemmalta. O

Ennen NHL-uraansa Othmann pelasi OHL-juniorisarjassa Flint Firebirdsin ja Peterborough Petesin joukkueissa. New York Rangers varasi hänet ensimmäisellä kierroksella 16. varausvuorolla . 

Maaliskuussa 2026 siirtotakarajalla Rangers kauppasi Ohtmannin Calgary Flamesiin vaihdossa Jacob Battagliaan.

Othmann on pelannut 42 NHL:n runkosarjan ottelua. Näissä otteluissa hän on tehnyt yhden maalin ja kaksi syöttöä eli kolme tehopistettä. Hän kuului Kanadan joukkueeseen alle 20-vuotiaiden MM-kilpailuissa vuosina 2022 ja 2023. Uran tilastot päivitetty 8. maaliskuuta 2026.

## Lähteet
Löttorp

**Löttorp** on taajama Borgholmin kunnassa Kalmarin läänissä Öölannin historiallisessa maakunnassa Ruotsissa. Taajamassa oli 576 asukasta vuonna 2021.

## Lähteet

## Aiheesta muualla
Norsk Nærings- og Nytelsesmiddelarbeiderforbund

**Norsk Nærings- og Nytelsesmiddelarbeiderforbund** (lyh. **NNN**) on norjalainen elintarviketeollisuuden ammattiliitto, joka kuuluu keskusjärjestö LO:hon. Se on perustettu vuonna 1923 ja sillä oli noin 29&nbsp;000 jäsentä vuonna 2023.

## Lähteet
Dick Helander

**Dick Helander** (1896–1978) oli ruotsalainen teologi, Uppsalan yliopiston professori vuodesta 1941 ja Strängnäsin hiippakunnan piispa vuosina 1953–1954. Pian piispaksi valintansa jälkeen Helanderin alettiin epäillä kirjoittaneen vastaehdokkaitaan panetelleita kirjeitä parantaakseen omia mahdollisuuksiaan. Hänet tuomittiin Uppsalan raastuvanoikeudessa vuonna 1953, ja Svean hovioikeus vahvisti tuomion seuraavana vuonna. Helander joutui eroamaan. Vuonna 1961 Ruotsin korkein oikeus päätti tapauksen ottamisesta uudelleenkäsittelyyn, jonka seurauksena vuonna 1964 hovioikeus lievensi tuomiota ja kumosi erottamispäätöksen. Tässä vaiheessa Helander oli kuitenkin jo saavuttanut eläkeiän. Korvauksena Helander sai takautuvasti palkan kymmenen vuoden ajalta ennen eläkeikäänsä ja sen jälkeen täyden eläkkeen. Myöhempi kirjeiden ja kirjekuorien DNA- ja sormenjälkitutkimus on osoittanut, että Helander mitä todennäköisimmin oli syytön.
## Kuvia

Text vid Dick Helanders grav.JPG|Tietolaatta Helanderin haudalla.

## Lähteet

## Aiheesta muualla
Työneuvosto

**Työneuvosto** on Suomen työ- ja elinkeinoministeriön alainen riippumaton erityisviranomainen, joka antaa lausuntoja tiettyjen työlakien tulkinnasta ja soveltamisesta ja jolta voi hakea oikaisua eräisiin työsuojelun poikkeuslupapäätöksiin. Työneuvosto perustettiin vuonna 1946.

## Toiminta
Työneuvostolla on kaksi pääasiallista tehtävää. Ensinnäkin se voi antaa lausuntoja laissa säädettyjen tahojen kirjallisesta pyynnöstä työaikalain, vuosilomalain, työturvallisuuslain ja nuorista työntekijöistä annetun lain soveltamisesta ja tulkinnasta sekä siitä, onko yritystä pidettävä sellaisena, johon on sovellettava yhteistoimintalakia tai ns. yritysryhmäyhteistoimintalakia. Lausunnot ovat oikeudellisesti sitomattomia.

Toiseksi työneuvosto toimii muutoksenhakuviranomaisena työaikalain 39 §:ään ja nuorista työntekijöistä annetun lain 15 §:ään perustuvissa työsuojelun poikkeuslupa-asioissa, joissa ensiasteena on Lounais-Suomen aluehallintovirasto työaikalain osalta ja Itä-Suomen aluehallintovirasto nuorista työntekijöistä annetun lain osalta. Näissä oikaisuvaatimusasioissa työneuvosto antaa sitovan päätöksen, josta voi valittaa työtuomioistuimeen.

Työneuvosto voi myös tehdä tarpeellisiksi katsomiaan esityksiä toimialaansa kuuluvan työlainsäädännön kehittämiseksi.

## Kokoonpano
Työneuvostoon kuuluu yhdeksän sivutoimista jäsentä, jotka nimittää valtioneuvosto kolmen vuoden toimikaudeksi. Jäsenistä kolme on puolueetonta, ja heistä yksi toimii puheenjohtajana. Muut jäsenet edustavat työntekijä- ja työnantajatahoja, ja heidät nimitetään työmarkkinoiden keskusjärjestöjen esityksestä. Jäsenet toimivat virkavastuulla.

Työneuvoston jäsenet toimikaudella 1.4.2024–31.3.2027 ovat:
* Puheenjohtaja: varatuomari Jukka Ahtela
* Lakimiesjäsen: työ- ja elinkeinoministeriön hallitusneuvos Timo Meling
* Työsuojelukysymyksiin perehtynyt jäsen: Etelä-Suomen aluehallintoviraston työsuojelun vastuualueen johtaja Eerik Taarnala
* Sivistysala ry:n työmarkkinajohtaja Hanne Salonen
* Elinkeinoelämän keskusliiton asiantuntija Suvi Lahti-Leeve
* Kunta- ja hyvinvointialuetyönantajien neuvottelujohtaja Anne Kiiski
* Suomen Ammattiliittojen Keskusjärjestön lakimies Paula Ilveskivi
* STTK:n juristi Inka Douglas
* Akavan johtava asiantuntija Miia Kannisto

Työneuvostolla on myös päätoiminen sihteeri, joka vastaa työneuvoston kanslian toiminnasta ja esittelee työneuvoston käsittelemät asiat. Sihteerin tulee olla tuomarin virkaan vaadittavan tutkinnon suorittanut ja työlainsäädäntöön perehtynyt. Nykyinen sihteeri on Jaana Paanetoja.

## Lähteet
Joanna Bruzdowicz

**Joanna Bruzdowicz** (17. toukokuuta 1943 Varsova – 3. tai 4. marraskuuta 2021 Taillet) oli puolalainen säveltäjä ja pianisti.

Bruzdowiczin isä oli arkkitehti ja sellisti. Hänen äitinsä oli pianisti. Bruzdowicz aloitti säveltämisen 6-vuotiaana. Hän opiskeli Varsovan musiikkikorkeakoulussa pianonsoittoa Irena Protasewiczin ja Wanda Łosakiewiczin sekä sävellystä Kazimierz Sikorskin johdolla. Bruzdowicz aloitti konsertoimisen opiskeluaikoinaan. Hän vieraili kiertueillaan Puolan lisäksi Belgiassa, Itävallassa ja Tšekkoslovakiassa. Bruzdowicz oli mukana perustamassa Jeunesses Musicales Internationalin Puolan-haaraa ja toimi sen pääsihteerinä vuosina 1964–1968. Hän asui vuosina 1968–1970 Ranskan hallituksen stipendillä Pariisissa. Hän sai sävellysopetusta Nadia Boulangerilta, Olivier Messiaenilta ja Pierre Schaefferilta sekä musiikkitieteen opetusta Jacques Chailleylta. Bruzdowicz kirjoitti Pariisin yliopistossa väitöskirjansa matematiikasta ja logiikasta aikansa musiikissa. Hän oli yksi Groupe international de musique électroacoustique de Parisin (GIMEP) perustajista.

Bruzdowicz muutti vuonna 1975 Belgian Tervureniin, jossa hän asui miehensä, korkeassa asemassa Euroopan unionin virkamiehenä toimineen Horst-Jürgen Tittelin kanssa vuoteen 2000. Pariskunta muutti sitten Tailletiin Ranskan Pyreneille. Bruzdowicz piti eri maissa mestarikursseja ja työskenteli musiikkitoimittajana. Vuonna 2006 hän perusti Perpignanissa CAT.Studios -nimisen elokuvien tuotanto- ja jakeluyhtiön sekä elokuvamusiikkistudion. Hän paitsi sävelsi elokuvamusiikkia, myös teki elokuviin käsikirjoituksia. Muuhun tuotantoon kuuluu muun muassa konserttoja, kamarimusiikkia ja kuoroteoksia. Vuonna 2001 Bruzdowicz sai Jälleensyntyneen Puolan ritarikunnan merkin.

## Lähteet
Grzegorz Fitelberg

**Grzegorz Fitelberg** (18. lokakuuta 1879 Daugavpils – 10. kesäkuuta 1953 Katowice) oli puolalainen säveltäjä, kapellimestari ja viulisti.

Fitelberg opiskeli vuosina 1891–1896 Varsovassa Zygmunt Noskowskin ja viulunsoittoa Stanisław Barcewiczin johdolla. Hän aloitti uransa viulistina pian valmistumisensa jälkeen. Fitelberg työskenteli Varsovan suurteatterin orkesterissa vuoteen 1904 saakka ja oli vuodesta 1901 myös Varsovan filharmonisen orkesterin konserttimestari. Hän sai vuonna 1898 Paderewski-säveltäjäkilpailussa ensipalkinnon a-mollisonaatistaan viululle ja pianolle (op. 2, 1894). Lisäksi hän sai vuonna 1901 M. Zamoyski -kilpailussa ensipalkinnon f-mollissa sävelletystä pianotriostaan (op. 10). Fitelberg teki kaudella 1904–1905 kaudella debyyttinsä kapellimestarina Varsovan filharmonisessa orkesterissa.

Fitelberg perusti vuonna 1905 Karol Szymanowskin, Ludomir Różyckin ja Apolinary Szeluton kanssa Nuori Puola -säveltäjäryhmän ja aikansa musiikkia edistäneen, Władysław Lubomirskin rahoittaman Spółka Nakładowa Młodych Kompozytorów Polskich -seuran. Fitelberg jatkoi Varsovan filharmonisen orkesterin johtamista vuosina 1908–1911 ja oli sitten kapellimestarina Wienin Hofoperissa kaudella 1912–1913. Vuosina 1914–1921 hän oli Venäjällä, jossa hän johti muun muassa Mariinski-teatterin orkesteria. Vuosina 1921–1924 hän johti Sergei Djagilevin kiertävän Ballets russes -seurueen esityksiä eri maissa. Vuosina 1923–1934 Fitelberg johti taas Varsovan filharmonista orkesteria sen pääkapellimestarina. Hän työskenteli Varsovassa myös konservatorion luennoitsijana. Vuonna 1934 Fitelberg perusti Puolan kansallisen radiosinfoniaorkesterin, jota hän johti vuoteen 1939. Hän sai vuonna 1937 orkesterin kanssa kultamitalin maailmannäyttelyssä Pariisissa.

Toisen maailmansodan sytyttyä Fitelberg muutti Pariisiin. Vuosina 1940–1941 hän työskenteli kapellimestarina Teatro Colónissa Argentiinassa. Vuosina 1942–1945 hän oli Yhdysvalloissa, ja vuonna 1946 hän palasi Eurooppaan. Fitelberg sai vuonna 1947 nimityksen Puolan kansallisen radiosinfoniaorkesterin johtajaksi Katowicessa. Hän toimi vuosina 1950–1951 myös opetustehtävissä Katowicen valtiollisessa musiikkikorkeakoulussa. Fitelberg sai urallaan monia palkintoja ja tunnustuksia, kuten Jälleensyntyneen Puolan ritarikunnan komentajan ristin (1947). Hänen mukaansa nimettyä kansainvälistä orkesterinjohtokilpailua alettiin pitää Katowicessa vuonna 1980.

Fitelbergin tuotantoon kuuluu muun muassa sinfonista musiikkia, kamarimusiikkia ja yksinlauluja.

## Lähteet
Piotr Beczała

**Piotr Beczała** (s. 28. joulukuuta 1966) on puolalainen ooppera- ja konserttilaulaja, joka on äänialaltaan tenori.

Beczała opiskeli Katowicessa Karol Szymanowski -musiikkiakatemiassa. Hän täydensi opintojaan mestarikursseilla Jan Ballarinin, Pavel Lisitsianin, Sena Jurinacin ja Dale Fundlingin johdolla. Beczała esiintyi vuosina 1992–1997 Landestheater Linzissä ja lisäksi vierailijana Salzburger Landestheaterissa. Hän teki ensimmäisen esiintymisensä Zürichin oopperassa vuonna 1996. Hän on lisäksi esiintynyt muun muassa Covent Gardenissa, Staatsoper Unter den Lindenissä, La Scalassa ja Metropolitan-oopperassa. Beczała on tehnyt myös konserttiesiintymisiä monissa maissa.

Beczała on esiintynyt rooleissa muiden muassa Wolfgang Amadeus Mozartin, Vincenzo Bellinin, Giuseppe Verdin, Leoš Janáčekin, Anton Rubinsteinin, Richard Wagnerin ja Richard Straussin oopperoissa. Hän teki vuonna 2012 eksklusiivisen levytyssopimuksen Deutsche Grammophonin kanssa. Beczała sai vuonna 2015 Jälleensyntyneen Puolan ritarikunnan ritarin ristin ja vuonna 2018 Gloria Artis -mitalin kulttuuriansioista.

## Lähteet
Janusz Muniak

**Janusz Muniak** (3. kesäkuuta 1941 – 31. tammikuuta 2016) oli puolalainen jazzmuusikko. Hän työskenteli saksofonistina, huilistina, sovittajana ja säveltäjänä.

Muniak valmistui musiikkikoulusta Krakovassa ja teki vuonna 1960 debyyttinsä Witold Miszczakin yhtyeessä. Sitten hän esiintyi Tomasz Stańkon ja Andrzej Trzaskowskin kokoonpanoissa. Hän myös teki yhteistyötä Krzysztof Komedan, Jan Ptaszyn Wróblewskin ja Jan Jarczykin kanssa. Oman yhtyeensä johtajana Muniak teki ensimmäisen esiintymisensä vuonna 1976. Tuolloin hänen kvintetissään soittivat hänen lisäkseen Jerzy Bezucha, Marek Bliziński, Andrzej Dechnik ja Paweł Perliński. Vuonna 1979 Muniak perusti kvartetin kitaristi Jarosław Śmietanan kanssa. Hän perusti myös kvartetin, jossa hänen kanssaan toimivat Przemysław Strączek, Adam Kowalewski ja Grzegorz Masłowski. 

Muniakin muita puolalaisia yhteistyökumppaneita olivat Andrzej Cudzich, Antoni Miśkiewicz, Jacek Pelc, Krzysztof Zawadzki, Włodek Pawlik, Wojciech Puszek, Leszek Możdżer, Michał Miśkiewicz ja Darek Oleszkiewicz. Muniak teki kansainvälistä yhteistyötä Don Cherryn, Freddie Hubbardin, Hank Mobleyn, Charlie Venturan, Hank Jonesin ja Gerd Schullerin kanssa.

Muniak perusti vuonna 1992 Krakovaan Floriańskan kadulle U Muniaka -nimisen jazzklubin. Hän julkaisi lähes kolmekymmentä albumia, joista viimeisenä ilmestyi marraskuussa 2015 *Contemplation*. *[[Jazz Forum|Jazz Forumin]]* lukijat äänestivät Muniakin vuonna 2011 parhaaksi puolalaiseksi saksofonistiksi.

## Lähteet
Jan Jarczyk

**Jan Jarczyk** (1947 Krakova – 3. elokuuta 2014) oli puolalainen jazzpianisti, -säveltäjä, -sovittaja ja -pasunisti. Hän aloitti uransa Puolassa, mutta muutti vuonna 1977 Yhdysvaltoihin ja myöhemmin Kanadaan. Hän sai Yhdysvaltain ja Kanadan kansalaisuudet, mutta säilytti myös Puolan kansalaisuuden.

Jarczyk sai klassisen koulutuksen Krakovan musiikkiakatemiassa. Hän julkaisi debyyttialbuminsa vuonna 1981. Jarczyk opetti 1980-luvulla Berklee School of Musicissa Bostonissa ja Montrealiin muutettuaan McGillin yliopiston Schulich School of Musicissa. Hän sai Lyonissa pianojazzimprovisaatiokilpailussa Grand Prix’n vuonna 1974 ja SOCAN:n palkinnon parhaasta jazzsävellyksestä vuonna 1999.

Jarczyk julkaisi albumeita sekä yhteistyössä muiden kanssa että soolopianistina. Hänen albumeihinsa kuuluu *Things to Look For* (1996). Jarczyk esiintyi eri puolilla Eurooppaa, Pohjois-Amerikassa, Meksikossa, Kuwaitissa ja Japanissa. Hän esiintyi vuosittain Krakovan jazzfestivaalissa myös Puolasta lähtönsä jälkeen. Hän toimi taiteellisena johtajana Chodzieżin kansainvälisessä jazztyöpajassa.

## Lähteet
Janusz Stefański

**Janusz Stefański** (14. kesäkuuta 1946 Krakova – 4. marraskuuta 2016 Frankfurt am Main) oli puolalainen jazzmusiikin lyömäsoittaja.

Stefański opiskeli pianon- ja rumpujensoittoa musiikkikorkeakoulussa Krakovassa. Hän sai diplominsa vuonna 1972. Stefański teki debyyttinsä Jazz nad Odrą -festivaalissa Wrocławissa vuonna 1966. Vuodesta 1973 hän työskenteli myös Saksassa ja Itävallassa. Uransa aikana hän teki esiintymisiä lisäksi muun muassa Kanadassa, Yhdysvalloissa ja Intiassa. Stefański asui elämänsä viimeiset vuosikymmenet Saksassa. Hän opetti Mainzissa ja Frankfurt am Mainissa. Hän kuoli keuhkosyöpään sairaalassa Frankfurt am Mainissa 70-vuotiaana.

Stefański soitti Tomasz Stańkon kvintetissä, Zbigniew Namysłowskin kvartetissa, Tomasz Szukalskin kvartetissa ja Polski Jazz Ensemblessa. Hänen yhteistyökumppaneihinsa kuuluivat myös esimerkiksi Jan Ptaszyn Wróblewski, Mieczysław Kosz ja Zbigniew Seifert.

## Lähteet
Sam Stadener

**Nils Samuel ”Sam” Stadener** (synt. **Svensson**; 30. maaliskuuta 1872 Asarum – 6. elokuuta 1937 Malmö) oli ruotsalainen teologi ja liberaali poliitikko. Hän toimi piispana Strängnäsin hiippakunnassa vuosina 1927–1933 ja Växjön hiippakunnassa 1933–1937. Lisäksi hän oli Ruotsin kirkko- ja opetusministeri 1930–1932.
## Lähteet

## Aiheesta muualla
Pekka Virtanen (ammattiyhdistysjohtaja)

**Pekka Rafael Virtanen** (22. joulukuuta 1923 Kisko – 21. marraskuuta 2003 Salo) oli suomalainen ammattiyhdistysjohtaja ja toimittaja.

Virtasen vanhemmat olivat muurari, maanviljelijä Ilmari Johannes Virtanen ja Martta Alina Koivu. Virtanen avioitui 1946 Senja Sulevi Suomisen kanssa. Hän kävi kansakoulun ja harjoitti opintokerho- ja kirjeopintoja Työväen Sivistysliiton ohjauksessa. Työväen Akatemiassa Virtanen opiskeli  1945–1946. Hän oli Suomen Maa- ja Sekatyöväen Liiton toimitsija 1945–1954, Sosialidemokraattisen Työläisliiton valistus- ja tiedotussihteeri 1955–1958, *[[Päivän Sanomat|Päivän Sanomien]]* toimittaja 1958–1959, SAK:n Varsinais-Suomen piirin toimitsija 1960–1965 ja Suomen Maaseututyöväen Liiton puheenjohtaja 1966–1983. Virtanen tuli tunnetuksi myös Yleisradion Metsäradion avustavana toimittajana 1970–1984.

Virtanen oli SDP:n jäsen 1945–1957 ja vuodesta 1973 ja TPSL:n jäsen vuodesta 1959 ja  varapuheenjohtaja 1970–1972. Kiskon kunnanvaltuuston jäsen Virtanen oli 1948–1950, Uskelan kunnanvaltuuston jäsen 1954–1963 ja kunnanhallituksen puheenjohtaja 1961–1963 sekä Salon kauppalanvaltuuston jäsen 1965–1968 ja 1989–1992. Hänellä oli ammattiyhdistysuransa aikana myös useita muita kotimaisia ja kansainvälisiä luottamustehtäviä.

## Lähteet
Rusaifa

**Rusaifa** () on kaupunki Jordaniassa Ammanin itäpuolella. Sen asukasluku oli vuonna 2023 arviolta 473&nbsp;693.

## Maantiede
Rusaifa sijaitsee Jordanian pääkaupunki Ammanin itäpuolella Zarqan kuvernementissa. Nykyisin Rusaifa on Zarqan kanssa osa laajempaa Itä-Ammanin rakennettua aluetta.

## Historia
1900-luvun alussa osmaniviranomaiset asuttivat paikalle tšetšeeni- ja tšerkessipakolaisia. Paikalle rakennettiin Hijazin rautatien asema. Israelia vastaan vuonna 1967 käydyn kuuden päivän sodan seurauksena Jordania menetti Palestiinan Länsirannan ja maahan saapui suuri määrä pakolaisia. Heitä asettui etenkin Ammanin ympäristöön, mukaan lukien Rusaifaan. Rusaifassa harjoitettiin fosfaattien kaivostoimintaa 1980-luvulle saakka.

## Väestö
Jordanian tilastokeskuksen mukaan Rusaifan asukasluku oli vuonna 2023 arviolta 473&nbsp;693. Kasvava väkiluku on ollut huomattava ongelma.

## Lähteet
Pekka Virtanen

**Pekka Virtanen** -nimisiä henkilöitä ovat:

* Pekka Virtanen (1923–2003), ammattiyhdistysjohtaja ja toimittaja
* Pekka Virtanen (s. 1944), runoilija ja kääntäjä
* Pekka Virtanen (s. 1964), kitaristi ja musiikkituottaja
* Pekka V. Virtanen (1929–2020), yhdyskuntasuunnittelun professori.
Comairin lento 3272

**Comairin lento 3272** oli Comairin Yhdysvaltain sisäinen reittilento Cincinnati/Northern Kentuckyn kansainväliseltä lentoasemalta Detroit Metropolitanin lentoasemalle. Lennolla 9. tammikuuta 1997 käytetty Embraer EMB-120RT Brasilia syöksyi maahan vajaan 1&nbsp;200&nbsp;metrin korkeudesta 30&nbsp;kilometrin päässä määränpäästään. Kaikki koneessa olleet 29 matkustajaa ja miehistön jäsentä kuolivat turmassa.

## Lähteet
First Airin lento 6560

**First Airin lento 6560** oli First Airin Kanadan sisäinen reittilento Yellowknifen lentoasemalta Resolute Bayn lentoasemalle. Lennolla 20. elokuuta 2011 käytetty Boeing 737-210C törmäsi maahan lähestymisen aikana. Koneessa olleista 11 matkustajasta kuoli kahdeksan. Kaikki neljä miehistön jäsentä kuolivat.

## Lähteet
Toni Laaksonen

**Toni Laaksonen** -nimisiä henkilöitä ovat:

* Toni Laaksonen (s. 1973), suomalainen lintutieteilijä ja ekologi
* Toni Laaksonen, suomalainen radiotuottaja ja -juontaja
* Toni Laaksonen (s. 1982), suomalainen yritysjohtaja.
Liisa Tani

**Liisa Tani** (s. 1989 Kotka) on suomalainen muusikko ja Ghost World -yhtyeen perustaja, yhtyeeseen kuuluu myös esimerkiksi Kissa-yhtyeestä tunnettu Günter Kivioja. Tanin toinen kokoonpano on Big Fields ja näiden yhtyeiden rinnalla Tanilla on sooloprojekti Sir Liselot. Hän käyttää myös taiteilijanimeä Miss Lizzy. Lisäksi Tani toimii tuottajana, ja on tuottanut esimerkiksi Kissa-yhtyeen *[[Apinalinna]]*-albumin. Tani operoi vaihtoehtorockin ja indie rockin parissa, hän julkaisee musiikkia muun muassa kasettipainoksina.

Tanin Ghost World-yhtye edustaa vaihtoehtomuusiikkia, jossa yhdistyy muun muassa slacker rock ja dream pop. Sir Liselot on puolestaan niin kutsutun lo-fi-estetiikan edustaja, kappaleiden sanoitukset ovat suomenkielisiä.

## Diskografia

#### Albumit:
* Hard Action: *Hands Dripping Red / Tunnel Vision* (2016, Bootleg Booze Records)
* Ghost World: *Ghost World* (2017, Svart Records)
* Big Fields: *Country-Cd* (2017, Päiväraha Records)
* Ghost World: *Spin* (2018, Svart Records)
* Sir Liselot: *Olenko kertonut?* (Kasetti, Brownhill Mafia 2018)
* Sir Liselot: Cool Aid / *Löydät mut* (2020, World Canvas)
* Ghost World: *Atlas* (2020, Svart Records)
* Sir Liselot: *Paprika, Quirky Girl Moshpit* (2023, Minna Records)

## Lähteet

## Aiheesta muualla
* Discogs-sivu
Långmossan tuulivoimapuisto

**Långmossan tuulivoimapuisto** on Pohjanmaalla Maalahden Långmossenin eteläpuolella sijaitseva tuulivoimapuisto, jossa toimii 7 tuulivoimalaitosta. Niiden kokonaiskapasiteetti on 30 megawattia ja vuosituotanto on noin 110 gigawattituntia. Tuulivoimapuiston on rakentanut Suvic OX2:n toimeksiannosta, sen omistaa Långmossa Vindpark AB, joka on IKEA Finlandin tytäryhtiö, ja sitä operoi OX2.

## Yleistä
Tuulipuisto sijaitsee kapealla ylängöllä, joka jää Långmossenin, Storsjönin, Västerbrännanin ja Ribäckenin kulmakuntien väliin. Seutu on kallioista metsämaastoa, jonka soistuneita alhoja on ojitettu tiheään. Tuulipuiston pituus on 2,6 kilometriä, leveys 1,4 kilometriä, ja kaikki voimalaitokset sisällensä sulkevan alueen pinta-ala on 2,5 neliökilometriä. Voimala-alue levittäytyy Kalkabergetin, Gråhusetin, Stolpasmossenin, Väktarshusetin ja Hyndbrännanin seuduille. Voimaloiden huoltamiseen käytetään alueen metsäautoteitä, jotka risteilevät Långmossenin eteläpuolella.

Tuulivoimalaitokset ovat saksalaisen Nordex Accionan valmistamaa N149-mallia, jonka napakorkeus on 155,5 metriä, tuuliturbiinin halkaisija 149,1 metriä, ja jonka kapasiteetti on neljällä voimalalla 4,5 ja kolmella 4,0 megawattia. Voimalat sijaitsevat 19–30 metrin korkeudella mpy.

Voimaloiden tuottama sähkö johdetaan maakaapeleissa alueen länsipuolelle, jossa maakaapeliin liitetään mukaan etelässä sijaitsevan Ribäckenin tuulivoimapuiston tuottama sähkö. Yhteisellä maakaapelilla toteutettu siirtolinja päätyy Petolahden sähköasemalle. Siellä sähkön jännite nostetaan kantaverkkoon sopivaksi.

## Historiaa
Ruotsalainen OX2 suunnitteli tuulipuiston rakentamista Långmossan metsäalueelle osana IKEA Suomelle toteutettua Castle-tuulivoimahanketta. Hanke käsittää Långmossan lisäksi Ribäckenin, Ponsivuoren sekä Verhonkulman tuulipuistot. Tuulipuiston osayleiskaavan pantiin vireille heinäkuussa 2017 ja siitä järjestettiin kuuleminen heinä-elokuussa 2017. Kaavassa oli tuolloin yhdeksän tuulivoimalaitosta. Kaavaehdotus julkistettiin syyskuun ja lokakuun ajaksi. Kunnanhallitus hyväksyi kaavan marraskuun alussa ja kunnanvaltuusto marraskuun puolivälissä 2017. Kaavassa rajoitettiin seitsemän tuulivoimalaitoksen enimmäiskorkeudeksi 250 metriä. Hankkeen rakentaminen alkoi keväällä 2019 yhdessä Ribäckenin tuulipuiston kanssa. Hankkeen rakentaminen alkoi keväällä 2019. Vaikka OX2 olikin rakennuttajan roolissa, vastasi Suvic Oy rakentamisesta kokonaan itse. Sille kuului kokonaisvastuullisesti rakentaa maanrakennustyöt, valaa voimaloiden perustukset, rakentaa sähköverkko ja tietoliikenneverkko sekä sähköasema. Kun tuulivoimapuisto valmistui, otti OX2 sen vastaan ja myi sen syyskuussa 2020 IKEA:lle. OX2 vastaa tuulipuiston hallinnoinnista eli operoinnista.

## Katso myös
* Luettelo Suomen tuulivoimaloista

## Lähteet
Igor Kaczurowsky

**Igor Kaczurowsky**, myös **Kaczurowskyj**, (; 1918 Nižyn, Ukraina – 2013) oli ukrainalaissyntyinen runoilija, prosaisti, kääntäjä ja kirjallisuudentutkija.

Kaczurowskyn isä oli juristi ja Ukrainan keskusneuvoston apulaisvaltiosihteeri. Perhe muutti Venäjälle Kurskiin vainoja pakoon, ja hän opiskeli siellä pedagogisessa instituutissa. Hän palasi 1943 Ukrainaan, ja toisen maailmansodan päätyttyä hän muutti Itävaltaan. Hän oli Salzburgiin perustetun Ukrainalaisten tieteentekijöiden, kirjailijoiden ja taiteilijoiden liiton perustajajäsen, ja Itävallassa hän aloitti kirjailijanuransa. Hän muutti 1948 Argentiinaan ja sai kansalaisuuden. Hän ryhtyi satamatyöläiseksi mutta kirjoitti edelleen. Hän toimi Argentiinassa yliopisto-opettaja ja opetti vanhaa ukrainalaista kirjallisuutta ja venäläistä kirjallisuutta. Hän palasi 1969 Eurooppaan, jossa hän asettui Saksaan Müncheniin ja työskenteli Radio Free Europe/Radio Libertyssä.

Kaunokirjallisuuden lisäksi Kaczurowsky teki kirjallisuudenteorian oppikirjoja. Kaczurowskyn käännöstuotantoa julkaistiin ensin ulkomailla ja vuodesta 2000 Urainassa.

Kaczurowsky on haudattu Ukrainaan Krutyyn.

## Lähteet

## Aiheesta muualla
Pati patia

**Pati patia** on intialainen koirarotu. Sillä ei ole FCI:n tunnustusta.

## Ulkonäkö
Pati patia on keskikokoinen, hieman labradorinnoutajaa pienempi. Sillä on teräväkärkinen kuono ja puolipystyt korvat. Väritys on musta tai ruskea, ja joillain yksilöillä on lisäksi pääväristä erottuva satula. Säkäkorkeus on noin 50 cm ja paino noin 25 kg.

## Alkuperä
Rotu on kotoisin Itä-Intian Odishaan kuuluvilta Korapetin ja Mayurbhanjin alueilta. Paikalliset heimot käyttävät sitä metsästykseen ja jäljestykseen. Vuonna 1983 rodunedustajia koulutettiin poliisikoiriksi, mm. vartiointiin.

## Lähteet
Kurumalai

**Kurumalai** on intialainen koirarotu. Sillä ei ole FCI:n tunnustusta.

## Ulkonäkö
Rotu on lyhytkarvainen ja ketterä. Väritys on yleensä musta-ruskea, mutta myös brindlejä yksilöitä esiintyy. ja sen korkeus on noin 60 cm ja paino noin 30 kg.

## Alkuperä
Kurumalai on kotoisin Kurumalain alueelta Tamil Naduun kuuluvasta Tirunelvelistä. Sitä käytetään jäniksen ja antiloopin metsästykseen. Joidenkin kasvattajien mukaan kyseessä olisi vain chippiparainvinttikoiran paikallismuunnos.

## Lähteet
Alex Shnaider

**Alex Shnaider** (s. 3. elokuuta 1968) on kanadalainen liikemies ja Midland Groupin perustaja.

Shnaider omistaa yhdessä kumppaninsa ja miljardöörikollegansa Eduard Shifrinin kanssa Midland Groupin. Shnaider hankki omaisuutensaa käyttämällä 1990-luvulla Ukrainan teräksen kaupasta saamiaan voittoja ostaakseen suuria osuuksia yksityistettävistä terästehtaista.

Shnaider rakennutti Toronton korkeimman rakennuksen Donald Trumpin kanssa. Asunnot kävivät huonosti kaupaksi,ja Shnaider alkoi sijoittaa kiinteistöihin Moskovassa ja sen ympäristössä.

Shnaider päätyi ostamaan taloudellisiin vaikeuksiin ajautuneen Formula 1 -talli Jordanin tammikuussa 2005 noin 50 miljoonalla dollarilla ja nimesi sen uudelleen Midlandiksi kaudelle 2006.

## Lähteet
Röhkijäkala

**Röhkijäkala** (*Anisotremus virginicus*) on murisijoihin kuuluva kalalaji. Lajia tavataan lämpimissä vesissä Atlantin länsiosissa.

## Koko ja ulkonäkö
Röhkijäkala kasvaa useimmiten 25–30 cm pitkäksi, mutta suurimmat yksilöt voivat olla 40 cm pitkiä. Laji on ruumiinrakenteeltaan korkea- ja litteäruumiinen ja nelikulmainen. Selkäevä on pitkä ja sen keskellä on lovi. Kalan pyrstöevä on voimakkaasti haarautunut. Täysikasvuinen röhkijäkalan ruumis on sinertävän harmaa ja siinä on useita keltaisia poikkijuovia. Pää on keltainen. Silmien kohdalla on viisto musta pystyraita ja toinen musta pystyraita on kiduskannen takana. Evät ovat mustat. Nuorten röhkijäkalojen ruumiissa on kaksi mustaa poikkijuovaa. Röhkijäkala voi muodostaa hampaillaan murahtehtelevia tai röhkiviä ääniä.

## Levinneisyys ja elintavat
Röhkijäkalaa tavataan Floridasta ja Meksikonlahdelta Brasiliaan ulottuvalta alueelta. Se elää koralliriutoilla ja mangroveissa joko yksittäin tai parvina. Kala on yöaktiivinen ja syö esimerkiksi äyriäisiä, nilviäisiä ja matoja. Erityisesti nuoret yksilöt napsivat ravinnokseen muiden kalojen ja merikilpikonnien ulkoloisia. Kudun jälkeen munat kelluvat vapaasti vedessä.

Röhkijäkalaa kalastetaan esimerkiksi verkoilla ja keihäillä, mutta se ei ole kaupallisesti merkittävä ruokakala. Sitä pidetään merivesiakvaarioissa erityisesti yleisöakvaarioissa.

## Lähteet
Strange Little Girl

**Strange Little Girl** on brittiläisen The Stranglers -yhtyeen kappale ja single vuodelta 1982. Sen ovat säveltäneet Dave Greenfield, Hans Wärmling, Hugh Cornwell, J.J. Burnel ja Jet Black. Kappale nousi Britannian singlelistan sijalle 7.

Yhdysvaltalaisen laulaja-lauluntekijä Tori Amos levytti kappaleen vuonna 2001. Se julkaistiin singlenä hänen albumiltaan *[[Strange Little Girls]]*. Amosin versio oli ehdolla Grammy-palkinnon voittajaksi.

## Alkuperäinen kappale
### Julkaisu
”Strange Little Girl” on alun perin vuodelta 1974. Alkuperäinen demo on julkaistu The Stranglersin kokoelmalla *The Early Years – 74-75-76 Rare Live and Unreleased* (1992). 

”Strange Little Girl” levytettiin uudelleen vuonna 1982 ja lisättiin kokoelma-albumille *The Collection 1977–1982*. Kappale julkaistiin singlenä 9. heinäkuuta 1982. Sen B-puolena on kappale ”Cruel Garden”.
 ”Strange Little Girl” -kappaleelle kuvattiin musiikkivideo. Single nousi Britannian singlelistan sijalle 7.

”Strange Little Girl” on The Stranglersin viimeinen Liberty Recordsin julkaisema single. Yhtye vaihtoi levy-yhtiötä ja seuraavan albumin *Feline* julkaisi Epic Records.

### Singlen kappaleet

## Tori Amosin versio

### Julkaisu
Yhdysvaltalaisen laulaja-lauluntekijä Tori Amos levytti kappaleen vuonna 2001. Se julkaistiin ainoana singlenä hänen albumiltaan Strange Little Girls 9. lokakuuta 2001. Amos esittää albumilla cover-versioita miesten tekemistä kappaleista naisnäkökulmasta.

Kappaleelle tehtiin musiikkivideo, jonka ohjasi brittiläinen elokuvaohjaaja David Slade. Fyysinen CD-single oli saatavana vain Saksassa rajoitetun ajan. Sen B-puolia ovat cover-versiot David Bowien kappaleesta ”After All” ja Alice Cooperin kappaleesta ”Only Women Bleed”.

### Palkinnot
Amos sai kappaleesta Grammy-ehdokkuuden. Kappale oli ehdolla parhaaksi  naislaulajan rockesitykseksi vuonna 2002. Albumi *Strange Little Girls* oli samana vuonna ehdolla parhaaksi alternative-albumiksi.

### Singlen kappaleet

## Lähteet

## Aiheesta muualla
* The Stranglersin musiikkivideo (Apple Music)
* The Stranglers – Strangle Little Girl (audio, YouTube)
* The Stranglers – Strangle Little Girl Discogs-sivustolla
* Tori Amos – Strangle Little Girl (audio, YouTube)
* Tori Amos – Strangle Little Girl Discogs-sivustolla
Peter Viitanen

**Peter Rainer Zakarias Viitanen** (s. 21. helmikuuta 1980 Tukholma ) on ruotsalainen näyttelijä. Hänet tunnetaan parhaiten roolistaan Kenneth Gärdestadina elokuvassa *Ted: För kärlekens skull*. Viitanen on toisen polven ruotsinsuomalainen ja puhuu suomea perheensä kanssa. 

## Lähteet
United Airlinesin lento 409

**United Airlinesin lento 409** oli United Airlinesin Yhdysvaltain sisäinen reittilento Coloradon Stapletonin kansainväliseltä lentoasemalta Utahin Salt Lake Cityn kansainväliselle lentoasemalle. Lennolla 6. lokakuuta 1955 käytetty Douglas DC-4 törmäsi Medicine Bow Peak -vuoreen Wyomingin osavaltiossa. Kaikki lennolla ollutta 63 matkustajaa ja kolme miehistön jäsentä kuolivat turmassa. Onnettomuuden todennäköiseksi syyksi todettiin lentäjän poikkeaminen suunnitellulta reitiltä tuntemattomista syistä.

## Lähteet
Nordic Racing

**Nordic Racing** oli brittiläinen autourheilutalli, joka kilpaili International Formula 3000 -sarjassa vuosina 1993–2002.

## Tulokset
### Formula 3000
Otto Stenberg

**Otto Stenberg** (s. 29. toukokuuta 2005 Stenungsund, Ruotsi) on ruotsalainen jääkiekkoilija, joka pelaa NHL-joukkue St. Louis Bluesissa. Hänen pelipaikkansa on keskushyökkääjä tai vasen laitahyökkääjä.

Stenbergin kasvattajaseuransa on Stenungsunds HF. NHL-joukkue St. Louis Blues varasi Stenbergin ensimmäisellä kierroksella 25. varausvuorolla . Hänellä on tulokassopimus Bluesin kanssa kauden 2026–2027 loppuun saakka. Hän on edustanut SHL:ssä myös Frölunda HC:ta. Stenberg on pelannut 79 SHL:n runkosarjan ottelua. Näissä otteluissa hän on tehnyt seitsemän maalia ja kahdeksan syöttöä eli yhteensä 15 tehopistettä. Stenberg on pelannut kolme SHL:n pudotuspelien ottelua ilman tehopisteitä. Stenberg on pelannut 10 NHL:n runkosarjan ottelua tehden niissä yhden maalin ja viisi syöttöä eli yhteensä kuusi tehopistettä. Uran tilastot päivitetty 9. tammikuuta 2026.

## Lähteet
Sudan Airwaysin lento 139

**Sudan Airwaysin lento 139** oli Sudan Airwaysin Sudanin sisäinen reittilento Port Sudanin kansainväliseltä lentoasemalta Khartumin kansainväliselle lentoasemalle. Lennolla 8. heinäkuuta 2003 käytetty Boeing 737-2J8C törmäsi maahan yrittäessään tehdä hätälaskua takaisin lentoasemalle, kun se menetti tehon yhdestä moottorista 15 minuuttia nousun jälkeen. Lentäjät eivät nähneet kiitotietä heikkojen sääolosuhteiden vuoksi, ja kone osui siitä noin 4,8 kilometriä itään. Koneessa olleista 117 matkustajasta ja miehistön jäsenestä kaikki kuolivat lukuun ottamatta kaksivuotiasta poikaa, joka lennätettiin Yhdistyneeseen kuningaskuntaan jatkohoitoa varten.

## Lähteet
Spjærøyn kirkko

**Spjærøyn kirkko** () on Hvalerin kunnassa Norjassa sijaitseva kivinen pitkäkirkko vuodelta 1891.

## Lähteet

## Aiheesta muualla
Team Astromega

**Team Astromega** oli belgialainen autourheilutalli. Talli on kilpaillut A1 Grand Prix, Belgian Formula Renault 1.6 ja International Formula 3000 -sarjoissa.

## Historia
Team Astromegan perusti vuonna 1995 belgialainen International Formula 3000 -kuljettaja Mikke Van Hool, joka halusi ajaa omassa tallissaan. Vuodesta 1996 lähtien Sam Boyle on toiminut tallin managerina. Vuonna 2003 osaomistajaksi tuli taloushallinnon asiantuntija Werner Gillis. Samana vuonna Robby Arnott liittyi tiimiin pääinsinöörinä työskenneltyään DAMS-tallin kanssa.
Michał Spisak

**Michał Spisak** (14. syyskuuta 1914 Dąbrowa Górnicza – 28. tammikuuta 1965 Pariisi) oli puolalainen säveltäjä.

Spisak opiskeli Katowicen musiikkiakatemiassa vuosina 1930–1937 viulunsoittoa Józef Cetnerin ja sävellystä Aleksander Brachockin johdolla. Vuosina 1936–1937 hän sai myös yksityistä sävellysopetusta Kazimierz Sikorskilta Varsovassa. Spisak sai vuonna 1937 Sleesialaisen musiikkiseuran stipendin, jonka turvin hän pääsi Pariisiin suorittamaan sävellysopintoja Nadia Boulangerin johdolla. Spisak liittyi Pariisissa Nuorten puolalaisten muusikoiden seuraan ja toimi sen varapuheenjohtajana vuoden 1939 jälkeen. Hän oli toisen maailmansodan aikana Voironissa ja palasi Pariisiin vuonna 1945. Spisak kuului Puolan säveltäjäliittoon vuodesta 1947. Hänen sävellyksiään esitettiin säännöllisesti muun muassa Varsovan syksy -festivaalissa ja Poznańin musiikkikeväässä.

Spisak sai kahdesti Lili Boulanger -palkinnon (1945, 1946). Hänet palkittiin myös Kuningatar Elisabetin musiikkikilpailussa kahdesti: vuonna 1953 *Serenadista* orkesterille ja vuonna 1957 *Concerto giocososta* kamariorkesterille. Vuonna 1955 voitti Olympiahymnillään kansainvälisen kilpailun olympialaisten tunnussävelmästä Monacossa. Spisak sai vuonna 1962 kunniamaininnan teoksestaan *Improvisazione* Kansainvälisessä Henryk Wieniawski -viulukilpailussa Poznańissa. Vuonna 1964 Spisakille myönnettiin Puolan säveltäjäliiton vuosipalkinto.

Spisak oli yksi johtavista uusklassisen suuntauksen edustajista puolalaisessa musiikkielämässä. Hänen sävellyksiään julkaistiin Puolassa, Ranskassa, Isossa-Britanniassa ja Itävallassa. Hän oli vuodesta 1955 naimisissa ranskalaisen Andrée Thibaultin kanssa. Spisak kärsi läpi elämänsä terveysongelmista lapsuudessa sairastamansa polion johdosta.

## Lähteet
Bøn kirkko (Hyllestad)

**Bøn kirkko** () on Hyllestadin kunnassa Norjassa sijaitseva puinen pitkäkirkko vuodelta 1868.

## Lähteet

## Aiheesta muualla
Ønin kirkko

**Ønin kirkko** () on Hyllestadin kunnassa Norjassa sijaitseva kivinen pitkäkirkko vuodelta 1958.

## Lähteet

## Aiheesta muualla
Lavikin kirkko

**Lavikin kirkko** () on Høyangerin kunnassa Norjassa sijaitseva kahdeksankulmainen puukirkko vuodelta 1865.

## Lähteet

## Aiheesta muualla
Gordon Beck

**Gordon James Beck** (16. syyskuuta 1936 Lontoo – 6. marraskuuta 2011) oli brittiläinen jazzpianisti.

Beck oli viulistin poika, mutta työskenteli insinöörinä ennen kuin ryhtyi itse ammattimaiseksi muusikoksi. Hän oli muusikkona itseoppinut. Beck aloitti uransa eri lontoolaisissa yhtyeissä ja liittyi sitten vuonna 1962 Tubby Hayesin kokoonpanoon. Hän toimi siinä kolmen vuoden ajan ja teki ensimmäiset esiintymisensä Englannin ulkopuolella. Beck perusti myös oman trionsa. Vuosina 1969–1972 hän soitti Phil Woodsin European Rhythm Machine -yhtyeessä. Vuonna 1971 hän esiintyi sen kanssa Yhdysvalloissa. Vuonna 1972 Beck perusti Gyroscope-kokoonpanon ja käynnisti uudelleen oman trionsa toiminnan. 1970-luvun alussa hän myös kuului Piano Conclave -yhtyeeseen.

Beck työskenteli studiopianistina ja oli freelancer vuodesta 1974. Hänen yhteistyökumppaneihinsa kuuluivat Phil Woods, Lena Horne, Gary Burton, Clark Terry ja Charles Tolliver.

## Lähteet
Ornäs

**Ornäs** on taajama Borlängen kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1&nbsp;082 asukasta vuonna 2021.

## Lähteet

## Aiheesta muualla
Monaco Motorsport

**Monaco Motorsport** oli monacolainen autourheilutalli, joka kilpaili International Formula 3000 ja Italian Formula 3000 -sarjoissa.

## Tulokset
### Formula 3000

## Aiheesta muualla
* Monaco Motorsport - Motorsportstats.com
* Monaco Motorsport - Motorsportmagazine.com
Duško Gojković

**Duško Gojković** (14. lokakuuta 1931 Jajce – 5. huhtikuuta 2023 München) oli jugoslavialaissyntyinen jazztrumpetisti, -säveltäjä ja -sovittaja. Hän syntyi Bosniassa, mutta muutti vuonna 1956 Länsi-Saksaan.

Gojković opiskeli Belgradin musiikkiakatemiassa vuosina 1948–1953. Hän soitti dixieland-kokoonpanoissa ja liittyi Belgradin radion big bandiin 18-vuotiaana. Länsi-Saksaan muutettuaan Gojković työskenteli neljän vuoden ajan Kurt Edelhagenin orkesterissa. Hän pääsi soittamaan Chet Bakerin, Stan Getzin ja Oscar Pettifordin kanssa. Hän sai tunnustusta esiintymisestään vuoden 1958 Newport Jazz Festivalissa. Gojković aloitti vuonna 1961 opiskelun Herb Pomeroyn johdolla Berklee College of Musicissa. Hän esiintyi ja levytti myöhemmin Miles Davisin, Dizzy Gillespien, Gerry Mulliganin, Sonny Rollinsin, Lee Konitzin, Sal Nisticon, Gordon Beckin, Pete Kingin, Carl Fontanan ja Tubby Hayesin kanssa. Vuosina 1968–1973 Gojković työskenteli Kenny Clarken ja Francy Bolandin big bandin kanssa.

Gojković aloitti tuotteliaan levytysuransa vuonna 1956. Hän sai Hampurissa marraskuussa 2022 Echo Jazz -palkinnon elinikäisistä saavutuksista. Hänellä oli Pyhien Kyrilloksen ja Methodioksen yliopiston kunniatohtorin arvo.

## Lähteet
Jarek Śmietana

**Jarosław “Jarek” Śmietana** (29. maaliskuuta 1953 Krakova – 2. syyskuuta 2013) oli puolalainen jazzmusiikin kitaristi, laulaja, säveltäjä ja sovittaja.

Śmietana opiskeli jazzkitaran soittamista. Hänestä tuli 1970-luvun puoleenväliin mennessä kotimaassaan tunnettu jazz rock -yhtye Extra Ballin johtajana. Hän sai myös kansainvälistä mainetta esiintymisillään eri festivaaleilla muun muassa Yhdysvalloissa. Śmietana teki suurimman osan musiikistaan suuremmille kokoonpanoille. Hän käytti esityksissään rockin tyylivaikutteita, mutta hänen painopisteensä siirtyi kohti jazzia hänen myöhemmällä urallaan. Śmietanasta tuli yksi Puolan johtavista jazzmuusikoista. Hänen kokoonpanoissaan soitti esimerkiksi Piotr Baron. Hän levytti monia albumeita yhdessä Wojciech Karolakin kanssa.

Śmietana sairastui aivokasvaimeen ja kuoli sen takia tehdyn leikkauksen komplikaatioihin 2. syyskuuta 2013. Hänen tyttärensä on viulisti Alicja Śmietana.

## Lähteet
Piquet Racing

**Piquet Racing** oli brasilialainen autourheilutalli, joka kilpaili International Formula 3000 -sarjassa. Tallin perustivat Nelson Piquet ja Nigel Stepney.

## Tulokset
### Formula 3000
Uddo Lechard Ullman

**Uddo Lechard Ullman** (1. toukokuuta 1837 Göteborg – 2. tammikuuta 1930 Uppsala) oli ruotsalainen teologi, joka toimi Strängnäsin hiippakunnan piispana vuosina 1889–1927. Ullman osallistui Ruotsin kirkon liturgian uudistamiseen.

## Lähteet

## Aiheesta muualla
Alicja Śmietana

**Alicja Śmietana** (s. 1983 Krakova) on puolalainen viulisti.

Śmietana on jazzmuusikko Jarek Śmietanan tytär. Hän aloitti viulunsoiton 5-vuotiaana. Hän opiskeli Krakovan musiikkiakatemiassa, Guildhall School of Music and Dramassa ja Christian Tetzlaffin johdolla Kronberg Academyssa. Śmietana teki kansainvälisen debyyttinsä orkesterin solistina Lontoossa Neville Marrinerin johtaman Academy of St. Martin in the Fieldsin kanssa. Hän on tehnyt vuodesta 2003 ajoittaista yhteistyötä Kremerata Baltican kanssa. Śmietanan yhteistyökumppaneihin ovat kuuluneet myös Nigel Kennedy, Ivan Monighetti, Juri Bašmet, Martha Argerich, Simon Rattle, Gustavo Dudamel ja Boris Pergamenštšikov.

Śmietanan ohjelmisto on ulottunut Johann Sebastian Bachista nykymusiikkiin. Hän on esittänyt myös kokeellista musiikkia, jazzia ja improvisaatiota. Śmietana on tehnyt levytyksiä Solo Musica -yhtiölle.

## Lähteet
Spantaxin lento 995

**Spantaxin lento 995** oli Spantaxin reittilento 13. syyskuuta 1982 Espanjan Adolfo Suárezin Barajasin Madridin kansainväliseltä lentoasemalta Yhdysvaltain John F. Kennedyn kansainväliselle lentoasemalle. Se teki välilaskun Málagan lentoasemalla.

Lennolla 995 käytetty McDonnell Douglas DC-10-30CF aloitti kello 11.58 lähtökiidon Málagan kiitotieltä 14. Asemalta nousi koneeseen 251 uutta matkustajaa. Hieman ennen V1-ratkaisunopeutta koneen nokkapyörä alkoi tuhoutua, ja kone tärisi. Kapteeni pelkäsi koneen muuttuvan hallitsemattomaksi nousun jälkeen, joten hän päätti keskeyttää lentoonlähdön. Kiitotietä oli jäljellä noin 1&nbsp;295 metriä, ja kapteeni yritti jarruttaa konetta mahdollisimman tehokkaasti. Hän irrotti otteensa vahingossa kolmannesta kaasuvivusta, jolloin koneen tehosyöttö oli epäsymmetrinen. Kone kääntyi siksi vasemmalle ja törmäsi rakennukseen irroittaen kolmannen moottorin. Kone jatkoi matkaansa valtatien poikki vauroittaen kolmea ajoneuvoa. Lopuksi kone törmäsi maatalousrakennukseen noin 450 metrin päässä kiitotieltä. Rungon takaosassa syttyi tulipalo. Koneessa olleista 394 matkustajasta ja miehistön jäsenestä 50 kuoli.

## Lähteet
Mika Viljanen (oikeustieteilijä)

**Mika Veli-Pekka Viljanen** on suomalainen oikeustieteilijä, joka toimii Turun yliopiston yksityisoikeuden professorina.

Viljanen valmistui Turun yliopistosta oikeustieteen kandidaatiksi vuonna 2001 ja oikeustieteen tohtoriksi vuonna 2008. Hän on työskennellyt Turun yliopistossa vuodesta 2002 alkaen muun muassa assistenttina, erikoistutkijana, yksityisoikeuden apulaisprofessorina vuosina 2018–2023 ja yksityisoikeuden professorina vuodesta 2023 lähtien. Viljanen on toiminut Turun yliopiston oikeustieteellisen tiedekunnan dekaanina vuodesta 2025 lähtien. 

Hänen tutkimuksensa on kohdistunut muun muassa vahingonkorvausoikeuteen, pankkisääntelyyn ja tekoälyn sääntelyyn.

## Julkaisuja
* 
* 
* 

## Lähteet